મા અંબાના ધામમાં દરરોજ મોટી સંખ્યામાં શ્રીફળ ધરાવવામાં આવે છે આ શ્રીફળનો વેસ્ટ જથ્થો નંદનવન નામની સંસ્થા લઈ જાય છે જે શ્રીફળ માંથી જુદી જુદી ડિઝાઈનના ઓર્ડર પ્રમાણેનાં શ્રીફળના ગણેશ તૈયાર કરે છે. પાછલા કેટલાક વર્ષોથી શ્રીફળના ગણેશની માંગ વધી છે. આ વખતે ગુજરાત ઉપરાંત અન્ય રાજ્યોમાંથી પણ સંસ્થાને ઓર્ડર મળ્યા છે. 5 ઇંચથી માંડીને 18ફૂટ સુધીની ગણેશ પ્રતિમાઓ અહીં તૈયાર થાય છે . દક્ષાબેન રામીએ જણાવ્યું હતું કે આ વર્ષે દક્ષિણ ભારતમાં 18 ફૂટ લાંબી ગણેશ પ્રતિમા તૈયાર કરીને મોકલી છે જે ગણેશ મહોત્સવ સંપૂર્ણ થયા બાદ ત્યાના મ્યુઝિયમમાં મૂકવામાં આવશે. ડીસા અને પાલનપુરમાં પણ ઇકો ફ્રેન્ડલી ગણેશ માટે ખૂબ જાગૃતતા આવી છે અને બંને શહેરોમાં નાની મોટી 30થી વધુ ગણેશ પ્રતિમાઓની પ્રતિષ્ઠા થશે.